Pulau Sipadan

Pulau Sipadan nopo nga iso pulau rahat i poinsomok miampai Semporna, iso kakadaian id pantai kosilahon Sabah, Malaysia. Pulau Sipadan nopo nga iso'-iso' pulau samudera id Malaysia mantad watu kapur miampai kinoingkawasan 600 meter mantad duwou rahat. Pulau Sipadan nointutunan sabaagi iso pilion kinoyonon montok abaabayan sumalom skuba (scuba diving) id pialatan bobos tosonong id pogun . Tumanud kinoutusan tundi umum i pinosoliwan do koupisan mintootoiso montok pongundion 7 keajaiban bobos tosonong pogun), Pulau Sipadan nopo pointayad id pialatan bontuk turos do pomogunan i ajaib om bobos tosonong ontok toun naawi Madas 009. Sajara Pulau diti koumbal miagal tinuntut do Malaysia om Indonesia. Isu dilo nu maan igitai kumaa Mahkamah Ka'adangan Antarabangsa. Miampai hinta i nosiap do Malaysia om sokodung do British, Mahkamah Ka'adangan Antarabangsa pinapatahak Pulau Sipadan kumaa Malaysia miampai do Pulau Ligitan ontok di 2003. Kinoutuson diti poinduwou do "ponguasaan kibagas" (effective occupation) i pinokito do (bekas pengkoloni Malaysia pogulu diti), om aiso o tuntutan di lobi sonong. Karajaan Indonesia pinoboros do roso kumaus id sawat do kinoutuson dii. Koimbayatan Alam siriba rahat Sipadan papatawar kumaa koinsanai susumalom kokitanan i poimponu do koposion marin miagal do alu-alu, penyu, sada, om suusuai po. Warana-warana i ogumu om misosowoli, birai, celah, watu rungkupan, gua agayo om cerombong i poturidong id siriba do waig nobontuk do mogisuusuai karang menanti montok intangan do koinsanai susumalom i manu mongoroso kinoyonon sumalom i kohiok id pogun. Pulau diti pinaharo sabaagi kinoyonon pongumoligan songinpasi id soliwan ontok toun 1933 om posorili di sandad milo nogi pinotimporon gisom do baino. Id posorili Pulau Sipadan kiharo piipiro kinoyonon di popular montok susumalom "Hot spot center to scuba divers" miagal do Barracuda Point, Turtle Cavern (Gua Penyu), Coral Gardens Drop Off (poingiyon id somok jeti apangkal do Pulau Sipadan), North Point, West Ridge, Taman-taman Poingawis (Hanging Gardens), Lobster Lair, Staghorn Crest, South Point, Turtle Patch, Batu Karang Tengah (Mid Reef), Whitetip Avenue om Coral Gardens. Galeri Penyu karah toi ko' nointutunan sabaagi penyu sisik nopo diti nga penyu di adalaan terancam. Sukuon Pautan labus (Melayu) Pulau Sipadan Templat:Koridor Pembangunan Sabah